Dr19-koneet 2832 ja 2831 vetävät tavarajunaa Torniossa.
**Dr19** on VR:n dieselveturi, joita yhtiö tilasi 60 kappaletta Stadlerilta vuonna 2019 noin 200 miljoonalla eurolla. Tilaukseen kuuluu myös optio 100 veturin lisätilauksesta ja vetureiden kunnossapidosta. Dr19-veturit tulevat korvaamaan VR:n vanhemmat dieselveturit, mutta ne eivät akselipainonsa vuoksi sovellu kevyen kiskopainon radoille.

Uusissa vetureissa on kaksi 950 kilowatin tehoista dieselmoottoria, joiden polttoaineena voidaan käyttää biodieseliä. Dieselmoottorit pyörittävät generaattoria, joka antaa virran teleihin sijoitetuille sähköisille ajomoottoreille.
Vetureita voidaan tarvittaessa käyttää ainoastaan yhdellä dieselmoottorilla ja ne on varusteltu start/stop-tekniikalla. Vetureiden huippunopeus on 120 km/h, paino noin 88 tonnia ja akselipaino noin 22 tonnia. Niiden vetokyky on 2 000 tonnia ja ne on räätälöity toimimaan Suomen talvisissa olosuhteissa. Veturit on suunniteltu toimimaan 40 asteen pakkasessa ja suunnittelussa on kiinnitetty huomiota muun muassa siihen, ettei alustaan kerry jäätä tai lunta. Vetureiden modulaarinen rakenne mahdollistaa myös tulevaisuudessa esimerkiksi käyttövoiman muutoksen ympäristöystävällisempään vaihtoehtoon. Veturit valmistetaan Stadlerin tehtaalla Valenciassa Espanjassa ja niiden käyttöiäksi on arvioitu vähintään 30–40 vuotta. Vetureita tullaan käyttämään ratapihojen vaihtotöissä, tavarakuljetusten kuormaus- ja purkupaikoilla sekä sähköistämättömien rataosien junaliikenteessä. Vaihtotöissä veturin tärkein ominaisuus on kehittynyt radio-ohjaus, jonka ansiosta vaunujen järjestely sujuu entistä nopeammin ja tarkemmin.

Sarjan ensimmäinen veturi 2831 saapui 1. helmikuuta 2022 Hangon satamaan, josta veturi kuljetettiin Tampereelle 2. helmikuuta 2022. Toinen veturi 2832 kuljetettiin Tampereelle 19. huhtikuuta 2022 ja kolmas veturi 2833 12. heinäkuuta 2022. Kolmas veturi kävi pakkastesteissä Wienissä ennen Suomeen tuontia. Neljäs veturi 2834 ja viides veturi 2835 kuljetettiin Tampereelle 1. joulukuuta 2022. Veturit 2836, 2837 ja 2838 kuljetettiin Tampereelle 5. Syyskuuta 2023. Yhdeksäs 2839, kymmenes 2840 ja yhdestoista 2841 tuotiin Tampereelle 8. Marraskuuta 2023. Kahdestoista 2842, kolmastoista 2843 ja neljästoista 2844 tuotiin 8. Joulukuuta 2023. Viidestoista 2845 kuljetettiin Tampereelle 18. Tammikuuta 2024. Vuonna 2022 veturit kävivät läpi laajan testiohjelman. Koeajoja tehtiin pääasiassa Tampereen seudulla. Kaupallinen liikenne vetureilla alkoi 3. toukokuuta 2023. Kaikkien vetureiden on määrä olla käytössä vuoteen 2026 mennessä.

Teknisiä tietoja
----------------

Moottori, Dr19 2831–2890

* Tyyppi: C32
* Valmistaja: Caterpillar, Yhdysvallat
* Suurin teho: 950 kW
* Suurin käyntinopeus: 2 100 1/min
* Toimintatapa: 4-tahtidiesel
* Sylinteriluku: 12
* Iskutilavuus: 32,1 l (1 958,8 in³)
* Sylinterin halkaisija: 145 mm (5,7 in)
* Iskunpituus: 153 mm (6,4 in)

Lähteet
-------

1. ↑  Tehtävä Suomessa alkaa *tekniikanmaailma.fi*. Viitattu 5.3.2022.
2. ↑  Tasoristeys 4/2019 *Resiina-lehti*. Viitattu 2.2.2022.
3. 1 2  Heima, Timo-Pekka: Tällaisia uusia dieselvetureita VR tilaa 60 kappaletta – hinta noin 200 miljoonaa euroa *Yle Uutiset*.  11.3.2019. Viitattu 2.2.2022.
4. 1 2  Tasoristeys 2/2019 *Resiina-lehti*. Viitattu 2.2.2022.
5. ↑  Dr19-veturi VR Group.  Arkistoitu 3.2.2022. Viitattu 9.2.2022.
6. ↑  Jäärni, Clarissa: Täysin Suomen oloihin tehty dieselveturi saatiin testiin Tampereelle – tällainen on nappeja myöten kuljettajien kanssa suunniteltu investointi *Yle Uutiset*.  9.2.2022. Viitattu 10.2.2022.
7. 1 2  Dr19-veturi VR Group.  Arkistoitu 2.2.2022. Viitattu 2.2.2022.
8. 1 2  VR Groupin uusi dieselveturi aloittaa testiajot Suomessa – vähäpäästöisempi veturi vahvistaa tavaraliikenteen toimitusvarmuutta *epressi.com*.  2.2.2022. Viitattu 2.2.2022.
9. ↑  Tasoristeys 1//2022 *Resiina-lehti*. Viitattu 1.9.2023.
10. 1 2  Tasoristeys 2/2022 *Resiina-lehti*. Viitattu 18.7.2022.
11. ↑  Tasoristeys 3/2022 *resiinalehti.fi*. Viitattu 7.12.2022.
12. ↑  Resiina - Artikkeli *www.resiinalehti.fi*. Viitattu 4.5.2023.
13. ↑  Tasoristeys 2/2023 *Resiina-lehti*. Viitattu 1.9.2023.
14. 1 2 3 4  Power Systems *cat.com*. Viitattu 5.3.2022.

Aiheesta muualla
----------------

* VR Transpoint: Uudet veturit leikkaavat dieselvedon päästöjä
* Dr19 Junawikissä

Suomalaiset veturit ja junayksiköt

|  |  |  |  |  |  |
| --- | --- | --- | --- | --- | --- |
| Dieselveturit ja ‑moottorijunat | 

|  |  |
| --- | --- |
|  Nykyiset | Dm12 · Dv12 · Dr14 · Dr16 · Dr18 · Dr19 · Dr20 · Dr21 |
|  Entiset | Hr11 · Dm3/Dm4 · Dm6/Dm7 · Dm8 · Dm9 · Dv11 · Dr12 · Dr13 · Dv15 · Dv16 |

 |
| Sähköveturit ja ‑moottorijunat | 

|  |  |
| --- | --- |
|  Nykyiset | Sr1 · Sr2 · Sr3 · Sm2 · Sm3 · Sm4 · Sm5 · Sm6 · M100 · M200 · M300 |
|  Entiset | Sm1 |
|  Tulevat | *Sm7* |

 |
| Höyryveturit | A1 · A2 · B1 · C1 · Hr1 · Hv1 · Hv2 · Hv3 · Hv4 · Pr1 · Tr1 · Tr2 · Tk3 · Tv1 · Vr1 · Vr2 · Vr3 · Vr4/Vr5 · Vk4 |
| Ratatyökoneet ja pienveturit | Tve1 · Tve2 · Tve3 · Tve4 · Tve5 · Tka6 · Tka7 · Tka8 · Tka9 · Ttm1 · Ttr1 51 · Ttr |
| Koeveturit ja ‑kiskobussit | Dr15 · Sv1 · Dm10 · Dm11 |